

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

กุมภาพันธ์ ๒๕๖๕

เรื่อง ขอความร่วมมือแจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔ รอบ ๒ (ฉบับปรับปรุง)

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๑๗๖ ลงวันที่ ๒๐ มกราคม ๒๕๖๕

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๖๕๔/๒๕๖๕

ลงวันที่ ๒๑ กุมภาพันธ์ ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่นและกองทุนเพื่อความเสมอภาคทางการศึกษา (กสศ.)   
ได้แจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔ สังกัดองค์กรปกครองส่วนท้องถิ่น เพื่อให้สถานศึกษาดำเนินการรับรองข้อมูลนักเรียน การเบิกจ่าย และการรายงานเงื่อนไขการรับทุนเสมอภาค ผ่านระบบ dla.thaieduforall.org ตั้งแต่วันที่ ๒๔ มกราคม - ๑๐ กุมภาพันธ์ ๒๕๖๕ นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา สถานศึกษาได้ดำเนินการรับรองข้อมูลนักเรียนที่ผ่านเกณฑ์ “ยากจนพิเศษ” เรียบร้อยแล้ว และเพื่อให้ได้รับการช่วยเหลือตามหลักเกณฑ์และแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ขอความร่วมมือจังหวัดประสานองค์กรปกครองส่วนท้องถิ่น แจ้งปฏิทินการดำเนินโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔ รอบ ๒ (ฉบับปรับปรุง) ให้สถานศึกษาทราบ และติดตามให้สถานศึกษาดำเนินการตามปฏิทินและคู่มือการดำเนินงานของโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ประจำปีการศึกษา ๒๕๖๔ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

รองอสถ..............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

โทรสาร ๐ ๒๒๔๑ ๙๐๒๑ ต่อ ๑๐๘

ไปรษณีย์อิเล็กทรอนิกส์ saraban@dla.go.th